Diari Oficial de la Generalitat Valenciana


Sumari del DOGV 5188, del 31-01-2006 (2006/620)

Informació pública del programa d'actuació integrada del sector Gallipont, unitat d'execució número 4.
------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/620


Organisme emissor
:   Ajuntament de Riba-roja de Túria

Tipus de document
:   Anunci

Informació pública del programa d'actuació integrada del sector Gallipont, unitat d'execució número 4. [2006/F620]  
Per Ribalge, SL, i a l'empara del que establix l'article 46 de la Llei 6/1994, de 15 de novembre, Reguladora de l'Activitat Urbanística, s'ha sol·licitat que s'inicie la tramitació per a l'aprovació pel Ple d'esta corporació del programa d'actuació integrada per al desenvolupament de la unitat d'execució número 4 del sector Gallipont, integrant de la documentació següent:  
. Memòria del PAI.  
. Projecte d'urbanització modificat del polígon 4 del sector 1.  
. (Els següents es referixen a l'àmbit de les unitats d'execució 3 i 4)):  
· Projecte específic d'enllumenat públic i el seu estudi bàsic de seguretat i salut.  
· Projecte específic de xarxa de baixa tensió i el seu estudi bàsic de seguretat i salut.  
· Projecte específic de línia subterrània de mitjana tensió a 20 kW i el seu estudi bàsic de seguretat i salut.  
· Centre de transformació prefabricat de companyia i el seu estudi bàsic de seguretat i salut.  
. Proposició juridicoeconòmica de la unitat d'execució número 4.  
. Proposta de conveni urbanístic de la unitat d'execució número 4.  
. Projecte d'execució de col·lectors per a aigües residuals i pluvials del sector 1 Gallipont a connectar respectivament amb el col·lector nord i canal a Riba-roja de Túria (Annex als projectes d'urbanització de les actuacions integrades dels polígons 3 i 4 del sector 1).  
Per mitjà de la Resolució de l'Alcaldia número 2.462/2005, de 21 de novembre, s'ha acordat sotmetre la dita proposta a informació pública amb caràcter de simultani concurs públic per a la selecció d'urbanitzador per un termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana i en un periòdic de major difusió en l'àmbit provincial.  
Cosa que es fa pública perquè els interessats puguen presentar al·legacions, alternatives tècniques distintes o, si ho preferixen, anar preparant ofertes per a desenvolupar, com a urbanitzador, l'alternativa tècnica proposada o per a presentar una distinta com a urbanitzador durant el període d'informació pública en les oficines municipals, plaça de l'Ajuntament, número 9, de Riba-roja de Túria, en el termini de 20 dies hàbils a comptar de l'aparició d'este edicte en el Diari Oficial de la Generalitat Valenciana, per a la qual cosa podran consultar en l'Ajuntament la documentació íntegra que conté l'expedient.  
Transcorregut el termini de 20 dies hàbils sense presentació d'al·legacions ni alternatives tècniques s'obrirà el termini de cinc dies hàbils més per a la presentació de les propostes juridicoeconòmiques, i després de l'obertura d'estes s'elevarà al Ple per a la seua aprovació i adjudicació si procedira.  
Així mateix es fa constar que abans de l'aprovació del programa haurà de ser presentat nou document refós visat i complet a què s'hauran d'incorporar tots els extrems sol·licitats en els requeriments efectuats pels tècnics municipals a l'urbanitzador, havent de donar tràmit d'audiència als interessats de la nova documentació que es presente.   
Riba-roja de Túria, 23 de novembre de 2005.. L'alcalde: Francisco Tarazona Zaragozà.